



**Republika e Kosovës Komuna e Obiliqit**

**Republika Kosova Opstina-Obilic**

**Republic of Kosovo Municipality of Obilic**

**DRAFT - RREGULLORE PËR NDARJEN E BURSAVE, KOMPENSIMIN E**

**SHPENZIMEVE TË UDHËTIMIT DHE AKTIVITETEVE JASHTËSHKOLLORE**

**Obiliq, 2019**

**Duke u bazuar në dispozitat e nenit 12.2, nën pikën (c), nenit 17 pika (s) të Ligjit nr. 03/L-040 për Vetëqeverisjen Lokale(“Gazeta Zyrtare e Republikës së Kosovës “), nr.28/2008, nenit 15 pika 5.1 të Ligjit për Arsimin Parauniversitar nr.04L/032, dhe nenit 81 të Statutit të Komunës së Obiliqit nr.-I-34 të dt.25/04/2016, Kuvendi i Komunës së Obiliqit, në mbledhjen e mbajtur më ---------, miratoi:**

**RREGULLOREN PËR NDARJEN E BURSAVE, KOMPENSIMIN E SHPENZIMEVE TË UDHËTIMIT DHE AKTIVITETEVE JASHTËSHKOLLORE**

 **1.DISPOZITAT E PËRGJITHSHME**

 **Neni 1**

 **Qëllimi**

Në këtë Rregullore, përcaktohen procedurat, kushtet, kriteret për ndarjen e bursave, kohëzgjatja e realizimit të bursës, për nxënës të shkollave të mesme të larta, studentët e të tri niveleve në studime akademike, të studimeve themelore, studime në nivelin master dhe doktoraturës, si dhe kompensimin e shpenzimeve të udhëtimit për nxënës në relacionin shtëpi-shkollë dhe anasjelltas, dhe aktiviteteve jashtëshkollore.

 **Neni 2**

 **Ndarja e bursave**

Komuna e Obiliqit, varësisht prej mjeteve financiare që ka në dispozicion, ndanë bursa për nxënës dhe studentë të Komunës së Obiliqit, që mësimet përkatësisht studimet i vijonë në bartësit publik të arsimit parauniversitar dhe universitar.

 **Neni 3**

 **Shuma** **financiare**

Kryetari i Komunës (në Këshillin e Drejtorëve) merr vendimin, për lartësinë financiare për bursa që ndahen për një vit shkollor, përkatësisht akademik.

 **Neni 4**

 **Kohëzgjatja e bursës**

Bursa ndahet vetëm për vitin shkollor, përkatësisht akademik, për të cilin është publikuar konkursi.

**Neni 5**

**Formimi i komisioneve**

Komisionin për ndarjen e bursave edhe ankesave, për nxënës dhe studentë, gjegjësisht kompensimin e shpenzimeve të udhëtimit për nxënës në relacionin shtëpi-shkollë dhe anasjelltas, e formon Kryetari i Komunës.

**Neni 6**

 **Shpallja e konkurseve**

1.Konkurset shpallen nga Drejtoria e Arsimit (DA) në mjetet e informimit, përkatësisht në një gazetë ditore, në ueb -faqen zyrtare të Komunës dhe në tabelën e shpalljeve.

2. Konkursi do të jetë i hapur 15 ditë, për bursa, ndërsa 30 ditë për kompensimin e shpenzimeve te udhëtimit që nga dita e publikimit.

3.Drejtoria e Arsimit është e obliguar t’i kryejë të gjitha punët tekniko-administrative të domosdoshme dhe të nevojshme gjatë tërë procesit.

 **Neni 7**

 **Kushtet për ndarjen e bursave**

1.Të drejtë për bursë komunale kanë studentët dhe nxënësit, të cilët i plotësojnë këto kushte:

* 1. Të jenë banorë të Komunës së Obiliqit.
	2. Të jenë të regjistruar si nxënës, përkatësisht studentë të rregullt, për hërë të parë në vitin shkollor, gjegjësisht akademik, për të cilin ndahet bursa.

**Neni 8**

**Fëmijët e dëshmorëve**

Fëmijëve të dëshmorëve, të cilët janë studentë , u ndahet bursa jashtë kritereve të përcaktuara me këtë Rregullore, ndërsa të tjerët i nënshtrohen kritereve të shënuara si në vijim **:**

 **Neni 9**

**Kushtet dhe kriteret për të fituar bursë për studentë**

1.Kushtet dhe kriteret për të fituar bursën për studentë janë:

* 1. Niveli i studimeve themelore (bachelor).
1. Të jenë studentë të regjistruar së paku në vitin e dytë të studimeve.
2. Të kenë të regjistruar për herë të parë vitin (gjegjësisht semestrin e vitit) për të cilin ndahet bursa.

 1.2. Niveli i studimeve master drejtimet**:**

1. Fakulteti i Shkencave Matematiko- Natyrore, Departamenti i Matematikës, përkatësisht Fizikës.
2. Fakulteti Teknik
3. Specializime në lëmin e mjekësisë.
	1. Niveli i doktoraturës

 Nga lëmitë e shkencave, natyrore, teknike dhe ambientit

 **Neni 9.**

 **Lartësia e bursës**

Lartësia e bursës do të shkallëzohet në 5 (pesë) kategori për **:**

1. Studentët e vitit të dytë, me notë mesatare gjerë në 8-të, kategori e parë.
2. Studentët e vitit të dytë, me notë mesatare, 8-të e më tepër, kategori e dytë.
3. Studentët e vitit të tretë, me notë mesatare gjerë në 8-të, kategori e dytë.
4. Studentët e vitit të tretë, me notë mesatare, 8-të e më tepër, kategori e tretë.
5. Studentët e vitit të katërt, me notë mesatare gjerë në 8-të, kategori e tretë.
6. Studentët e vitit të katërt, me notë mesatare, 8-të e më tepër, kategori e katërt.
7. Studentët e vitit të pestë, me notë mesatare gjerë në 8-të, kategori e katërt.
8. Studentët e vitit të pestë, me notë mesatare, 8-të e më tepër, kategori e pestë.

 **Neni 10**

 **Bonuset**

1.Studentët e këtyre kategorive kanë bonus shtesë, prej 0.5(gjysëm pikë) më tepër, në aspektin e notës mesatare, notë mesatare që e përcakton kategorinë e studentit për bursë, sipas nenit 9 të kësaj Rregulloreje si:

1.1 Personat me nevoja të veçanta .

1.2 Rastet sociale, gjendja e tyre ekonomike financiare .

1.3 Studentët e veteranëve dhe invalidëve të luftës së UÇK-së .

1.4 Studentët, prindërit e të cilëve kanë qenë të burgosur politik .

1.5 Studentët nga komunitetet pakicë.

1.6 Studentët që nuk i kanë prindërit, apo nuk jetojnë më prindër .

1.7 Studentët që vijnë nga familjet që kanë më shumë se dy studentë .

 **Neni 11**

 **Dëshmitë për rastet sociale**

Gjendja ekonomike financiare e familjes (prindërve apo kujdestarit) të nxënësit apo studentit, vërtetohet sipas dëshmisë që e lëshon Qendra për Punë Sociale në Obiliq.Komisioni për ndarjen e bursave e ruan të drejtën të hulumtojë dhe të vërtetojë gjendjen e vërtetë ekonomike dhe financiare të kandidatit.

 **Neni 12**

 **Ndarja e çmimit**

Nga fondi i Kryetarit të Komunës, ndahen bursa, në emër të ҫmimit ,, Adem Preniqi’’ për studentët më të dalluar të vitit përkatës.

Bursat ndahen me rastin e 28 Nëntorit- Ditës së Flamurit. Lartësia(shuma) e bursës do të jetë me koeficient, sa dyfishi i bursës së rregullt të vitit përkatës.

 **Neni 13**

**Kushtet dhe kriteret për ndarjen e çmimit**

1. Përfituesi i bursës për ҫmimin ,, Adem Preniqi”, do të zgjidhet nga aplikuesit për bursë të rregullt, në bazë të këtyre kritereve:
	1. Të jetë student-e në vitin e fundit të studimeve.

1.2 Të mos ketë të përseritur ndonjë vit gjatë studimeve.

1.3 Të ketë eliminuar, përkatësisht përfunduar vitin paraprak për të cilin ndahet bursa.

1.4 Të ketë notën mesatare, më të lartë gjatë studimeve(të të gjitha viteve paraprake) ndaj studentëve tjerë, por jo më pak se 9 (nëntë ).

**2.** Bonusi (shtesa) në aspektin e notës mesatare, që është paraparë në nenin 10, të kësaj Rregulloreje, nuk vlen (nuk aplikohet), për ҫmimin ,,Adem Preniqi”.

3. Nese nota mesatare e konkurrentit është e njejtë, atëherë numri i provimeve të dhëna për vit të njejtë të studimeve, do të merret në konsideratë si përparësi.

**Neni 14**

**Ndarja e çmimit sipas kritereve të njejta**

Në qoftë se disa studentë ose studente i kanë kriteret e njejta, sipas nenit 13, atëherë studenti që ka më tepër provime të dhëna ka përparësi, në qoftë se edhe në këtë rast kriteret e plotësuara janë të njejta atëherë, ҫmimi ,,Adem Preniqi” do të ndahet me short, kushtin e shortit do ta përcaktojë Kryetari i Komunës .

**Neni 15**

**Kriteret për të fituar bursë për nxënës**

1.Kriterët për të fituar bursën për nxënës janë:

* 1. Të kenë të përfunduar klasën paraprake të shkollës së mesme me sukses të shkelqyeshëm.
	2. Për nxënës, familjet e të cilëve janë raste sociale, në aspektin e gjendjes

ekonomiko- financiare (edhe për klasat e dhjeta)..

* 1. Të vijojnë mësimin rregullisht, në shkollat e mesme të Komunës së Obiliqit.

 **Neni.16**

**Kompensimi i shpenzimeve të udhëtimit**

1.Komuna e Obiliqit do të bëjë kompensimin e shpenzimeve të udhëtimit në relacionin shtëpi –shkollë dhe anasjelltas, për nx. të Komunës së Obiliqit që mësimet i vijojnë në shkollat e komunës së Obiliqit (përjashtim bëjnë drejtimet e shkollës së mesme të cilat nuk janë në Komunën e Obiliqit), për këto kategori:

* 1. Nëse distanca e udhëtimit shtëpi–shkollë për nxënës, është së paku katër (4) km.
	2. Për nxënës me nevoja të veçanta.
	3. Për nxënës, familjet e të cilëve janë raste sociale, në aspektin e gjendjes

ekonomiko- financiare ( në qoftë se në relacionet e udhëtimit të këtyre nxënësve ,i është i organizuar udhëtimi ).

 **Neni 17**

 **Lartësia e kompensimeve të udhëtimeve**

Kryetari i Komunës, në Këshillin e Drejtorëve merr vendim për shumën (lartësinë) e kompensimit të shpenzimeve të udhëtimit në relacione të udhëtimit shtëpi - shkollë dhe anasjelltas, për secilën kategori të nxënësve veç e veç, sipas nenit 16.

 **Neni 18**

 **Aktivitetet jashtëshkollore**

Aktivitetet jashtëshkollore për nxënësa :

1. Shetitja njëditore, mbrëmja e semimaturës për nx. të kl. të 9-ta.
2. Ekskursioni , mbrëmja e maturës për maturantët.

Do të kompensohen, në qoftë se familjet (prindërit apo kujdestarët ) e tyre janë raste sociale në aspektin ekonomiko -financiar.

 **Neni 19**

 **Lartësia e kopensimit të aktiviteteve jashtëshkollore**

Kryetari i Komunës, në Këshillin e Drejtorëve merr vendim për shumën(lartësinë) e kompensimit të shpenzimeve të aktiviteteve jashtëshkollore, për secilin nivel të paraparë sipas nenit 18.

 **Neni 20**

 **Vlerësimi i kushteve dhe kritereve**

1.Pas skadimit të afatit për konkurim, komisioni do të bëjë shqyrtimin e kërkesave, dhe do të hartojë listën përfundimtare të kandidatëve përfitues të bursës gjegjësisht përfitues të kompenzimit të udhëtimit, gjithnjë duke u bazuar në kushtet dhe kriteret e përcaktuara me këtë Rregullore .

2.Lista e përfituesve të bursës dhe përfituesve të kompensimit të udhëtimit do të shpallet publikisht, dhe do të vendoset në tabelën e shpalljeve të Komunës së Obiliqit, dhe në ueb- faqen zyrtare të Komunës.

 **Neni 21**

**E drejta e ankesës**

Kundër vendimit të komisionit për ndarjen e bursave dhe kompensimit të udhëtimit, lejohet ankesë, në afat prej 15 ditësh nga dita e shpalljes, përkatësisht publikimit të listës së përfituesve të bursës, gjegjësisht përfituesve të kompensimit të udhëtimit, ankesa i drejtohet komisionit për ankesa.

 **Neni 22**

**Lidhja e kontratave**

1.Me nxënës dhe studentë që e fitojnë bursën, dhe të drejtën e kompensimit të udhëtimit në relacionin shtëpi-shkollë lidhet kontratë .

2. Kontrata përpilohet nga DKA, e cila nënshkruhet nga përfituesi i bursës, Kryetari i Komunës dhe Drejtori i Arsimit.

3.Nëse brenda afatit prej 30 ditësh, nga dita e njoftimit të kandidatit, përfituesi i bursës apo kompensimit të udhëtimit, nuk e nënshkruan kontratën, kjo do të konsiderohet se ka hequr dorë nga bursa apo kompensimi i udhëtimit.

4.Me kontratë do të përcaktohet kohëzgjatja e dhënies së bursës dhe kompensimit të udhëtimit.

 **Neni 23**

 **Procedurat e pagesave**

1.Mjetet do të alokohen në xhirollogarinë e përfituesve të bursës, dhe përfituesve të shpenzimeve të udhëtimit, pranë ndonjë banke komerciale.

2.Drejtoria për Ekonomi, Financa dhe Zhvillim, Drejtoria e Arsimit janë të obliguara që të përkujdesen për alokimin e mjeteve të përfituara për bursë në afatin sa më të shkurtër kohor.

3.Pagesa për bursë dhe kompensim të udhëtimit bëhet në dy pjesë, pjesa e parë në gjysmëvjetorin e parë të vitit shkollor, dhe në semestrin e parë të vitit akademik, kurse pjesa e dytë do të bëhet në gjysmëvjetorin e dytë të viti shkollor, dhe në semestrin e dytë të vitit akademik.

**DISPOZITAT KALIMTARE - PËRFUNDIMTARE**

**Neni 24**

**Zbatimi i Rregullorës**

Zbatimin e kësaj Rregulloreje nën mbikëqyrjen e Kryetarit të Komunës e bëjnë :Drejtoria për Arsim dhe Drejtoria për Ekonomi, Financa dhe Zhvillim.

 **Neni 25**

 **Shfuqizimi**

Me hyrjen në fuqi të kësaj Rregulloreje shfuqizohet Rregullorja Mbi Ndarjen e Bursave për Nëxënës dhe Studentë të Komunës së Obiliqit me nr.-I-42 e dt.30/03/2018.

 **Neni 25**

 **Hyrja në fuqi**

Kjo Rregullore hyn në fuqi 7 ditë pune pas publikimit në ueb -faqen e Komunës së Obiliqit dhe publikimit në ueb- faqen e Gazetës Zyrtare të Republikës së Kosovës.

 **KUVENDI I KOMUNËS SË** **OBILIQIT Kryesuesi i Kuvendit**

 **Burim Gërguri**

**nr. \_\_\_\_\_\_\_\_\_\_\_ datë \_\_\_\_\_\_\_\_2019 \_\_\_\_\_\_\_\_\_\_\_\_\_\_\_\_\_\_\_**